CELEX: 32019D1297
Language: hu
Date: 2019-07-31 00:00:00
Title: A Tanács (KKBP) 2019/1297 határozata (2019. július 31.) az Európai Biztonsági és Védelmi Főiskola (EBVF) létrehozásáról szóló (KKBP) 2016/2382 határozat módosításáról

2.8.2019   
               
               
                  HU
               
               
                  Az Európai Unió Hivatalos Lapja
               
               
                  L 204/36
               
            
         A TANÁCS (KKBP) 2019/1297 HATÁROZATA
         (2019. július 31.)
         az Európai Biztonsági és Védelmi Főiskola (EBVF) létrehozásáról szóló (KKBP) 2016/2382 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére, 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2016. december 21-én elfogadta az Európai Biztonsági és Védelmi Főiskola (EBVF) létrehozásáról szóló (KKBP) 2016/2382 határozatot (1).
                  
               
                     (2)
                  
                  
                     A Tanács 2018. május 14-én elfogadta a (KKBP) 2018/712 határozatot (2), amelyben megbízta az EBVF-t egy, a kiberoktatással, -képzéssel, -értékeléssel és -gyakorlattal kapcsolatos platform létrehozásával, azt is megjegyezve, hogy komplementaritást kell biztosítani az egyéb idevágó uniós erőfeszítésekkel és kezdeményezésekkel.
                  
               
                     (3)
                  
                  
                     A Tanács 2018. november 6-án elfogadta a (KKBP) 2018/1655 határozatot (3), amellyel módosította a (KKBP) 2016/2382 határozatot és meghatározta a 2019. január 1-jétől2019. december 31-ig tartó időszakra szóló pénzügyi referenciaösszeget.
                  
               
                     (4)
                  
                  
                     A Politikai és Biztonsági Bizottság 2018. szeptember 20-án elfogadta a Polgári Válságkezelő Bizottság különleges formációjaként működő uniós polgári képzési csoport megbízását.
                  
               
                     (5)
                  
                  
                     A tagállamok 2019. március 15-én, az uniós polgári képzési csoport ülésén jelezték, hogy uniós pénzügyi támogatást kell biztosítani a polgári képzéskoordinátorok (CCT) számára.
                  
               
                     (6)
                  
                  
                     Az EBVF irányítóbizottsága 2019. június 3-án úgy határozott, hogy az EBVF-nek kell adminisztrálnia és kezelnie a CCT utazási és szállásköltségeivel kapcsolatos kiadásokat.
                  
               
                     (7)
                  
                  
                     A (KKBP) 2016/2382 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2016/2382 határozat 4. cikkének (3) bekezdése a következő ponttal egészül ki:
            
               
                           „j)
                        
                        
                           a Polgári Válságkezelő Bizottság és az uniós polgári képzési csoport támogatása a polgári képzéskoordinátorok tevékenységeihez kapcsolódó utazási és szállásköltségek adminisztrálása és kezelése révén.”
                        
                     
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. július 31-én.
            
               
                  a Tanács részéről
               
               
                  az elnök
               
               T. TUPPURAINEN
            
         
         
            (1)  A Tanács (KKBP) 2016/2382 határozata (2016. december 21.) az Európai Biztonsági és Védelmi Főiskola (EBVF) létrehozásáról, valamint a 2013/189/KKBP határozat hatályon kívül helyezéséről (HL L 352., 2016.12.23., 60. o.).
         
            (2)  A Tanács (KKBP) 2018/712 határozata (2018. május 14.) az Európai Biztonsági és Védelmi Főiskola (EBVF) létrehozásáról szóló (KKBP) 2016/2382 határozat módosításáról (HL L 119., 2018.5.15., 37. o.).
         
            (3)  A Tanács (KKBP) 2018/1655 határozata (2018. november 6.) az Európai Biztonsági és Védelmi Főiskola (EBVF) létrehozásáról szóló (KKBP) 2016/2382 határozat módosításáról (HL L 276., 2018.11.7., 9. o.).